సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
టీమిండియాకి 16.1 మార్కులంటే తక్కువే..!
భారత్‌లో గత మూడు వారాల నుంచి యో-యో ఫిట్‌నెస్ టెస్టు గురించి సుదీర్ఘ చర్చ నడుస్తోంది. బెంగళూరులోని నేషనల్ క్రికెట్ అకాడమీలో ఇటీవల
Samayam Telugu | Updated:
Jun 29, 2018, 05:58PM IST
భారత్‌లో గత మూడు వారాల నుంచి యో-యో ఫిట్‌నెస్ టెస్టు గురించి సుదీర్ఘ చర్చ నడుస్తోంది. బెంగళూరులోని నేషనల్ క్రికెట్ అకాడమీలో ఇటీవల భారత క్రికెటర్లకి ఈ టెస్టుని నిర్వహించగా.. అందులో మహ్మద్ షమీ, అంబటి రాయుడు ఫెయిలై జట్టులో స్థానం కోల్పోయారు. యో-యో టెస్టులో పాసవ్వాలంటే క్రికెటర్ కనీసం 16.1 మార్కులు సాధించాలని.. ఉత్తీర్ణతకాని ఆటగాళ్లకి టీమిండియా తరఫున ఆడే అవకాశం కల్పించబోమని ప్రధాన కోచ్ రవిశాస్త్రి స్పష్టం చేశాడు.
భారత్‌లో చర్చనీయాంశంగా మారిన యో-యో ఫిట్‌నెస్ టెస్టుపై.. దాన్ని కనిపెట్టిన జేన్స్ బాంగ్స్‌బో స్పందించాడు. ఆటగాళ్ల శారీరక సామర్థ్యాన్ని తెలుసుకునేందుకు యో-యో టెస్టు ఉపయోగపడుతుందని వివరించిన జేన్స్.. భారత జట్టుకి 16.1 మార్కులే పాస్ మార్కులుగా ఉండటంపై ఆశ్చర్యం వ్యక్తం చేశాడు. ‘ఫుట్‌బాల్ ఆటగాళ్ల ఫిట్‌నెస్ స్థాయిలపై నాకు అవగాహన ఉంది. కానీ.. భారత జట్టుకి పాస్‌ మార్కులుగా 16.1 నిర్ణయించడం చాలా తక్కువ’ అని జేన్స్ వెల్లడించాడు.